डेरा-ढाणियों तक कृषि फीडरों पर पैट लगाकर मिलेगा कनेक्शन
रोहतक | उत्तरहरियाणा बिजली वितरण निगम ने ग्रामीण डेरा और ढाणियों में बिजली कनेक्शन लेने की प्रक्रिया को आसान कर दिया गया है। डेरा-ढाणियों तक आसानी से बिजली उपलब्ध करवाने के उद्देश्य से निगम ने एग्रीकल्चर (एपी) फीडरों पर पैट (पायलेट एडवांस ट्रांसफार्मर) लगाकर कनेक्शन जारी करने के आदेश दिए हैं। जहां एपी फीडरों पर पैट नहीं लगाया जा सकता, वहां रूरल डोमेस्टिक फीडर से कनेक्शन दिया जा सकेगा। निगम के प्रवक्ता ने बताया कि ग्रामीण क्षेत्र में बड़ी संख्या में लोग खेतों में डेरा या ढाणी बनाकर रहते हैं, उन्हें बिजली सुविधा लेने के लिए कोई समस्या हो, इसके लिए निगम ने यह निर्णय लिया है। सभी सब डिविजनों में जहां स्टाफ की कमी की वजह से पैट ऑपरेट नहीं हो रहा है वहां अधीक्षक अभियंता को आउटसोर्स पर कार्य करवाने के आदेश दिए गए हैं ताकि पैट वाले फीडरों को शाम को 3 घंटे सुबह 1 घंटा, ट्यूबवैलों पर दी जाने वाली 8 घंटे के अतिरिक्त बिजली उपलब्ध की जा सके।
hin_Deva hin_Deva